text: Льов: На следващия ден вече бяхме забравили победата със 7:1 - Световен футбол - Sportal.bg
  26 март 2018 | 16:39 - Обновена
  Прословутата победа със 7:1, която националният отбор на Германия постигна срещу Бразилия на Световното първенство през 2014 година, няма да бъде фактор, когато двата отбора излязат един срещу друг във вторник в Берлин в приятелски мач. Това увери селекционерът на Бундестима Йоахим Льов.
  "Този успех не играе никаква роля. Още на следващия ден, повече или по-малко, бяхме забравили този мач и мислехме за финала. Тя имаше по-голям отзвук в самата Бразилия, отколкото в Германия", каза Йоги на пресконференцията преди мача.
  "Бразилия вече е напълно друг отбор, но те много приличат на Испания", добави Льов.
  В петък Германия завърши наравно 1:1 с Испания в Дюселдорф.
  "Бразилия е един от водещите отбори в света и ние искаме да се пробваме срещу тях", пък каза защитникът Жером Боатенг.
  Льов ще направи редица промени в състава на Германия за мача с Бразилия, като на вратата Бернд Лено и Кевин Трап ще си разделят по едно полувреме, докато сред титулярите ще започнат Марвин Платенхарт на левия бек, както и дуото от Манчестър Сити Илкай Гюндоган и Льорой Сане.
  Германия се намира в серия от 22 мача без поражение, а ако не загуби и от Бразилия, ще изравни най-доброто си постижение за всички времена.
  26 март 2018 | 17:19
  и таз година шампион Рейтинг: 1 0
  Тите обяви състава за контролите с Германия и Русия
  Битката за вечната слава! Ривър Плейт - Бока Хуниорс 1:1, червен картон в продължения (видео+галерия)